Rezolucija Vijeća sigurnosti UN-a 815


Rezolucija 815 (1993.)

Usvojena na 3189. sastanku Vijeća sigurnosti, 30. ožujka 1993. godine

Vijeće sigurnosti,

ponovno potvrđujući Rezoluciju 743 (1992.) i sve posljedične rezolucije povezane sa Zaštitinim snagama Ujedinjenih naroda (UNPROFOR),

ponovno potvrđujući posebno predanost osiguranju poštovanja suvereniteta i teritorijalnog integriteta Hrvatske i drugih republika u kojima su raspoređene snage UNPROFOR-a,

uzimajući u obzir izvještaj Glavnog tajnika od 25. ožujka 1993. godine (S/25470 i Dod. 1),

duboko zabrinuti kontinuiranim nasiljem strana i drugih u vezi njihovih preuzetih obaveza o prekidu vatre

utvrđujući da takva situacija nastavlja stvarati prijetnju miru i sigurnosti u regiji,

odlučni u osiguranju zaštite UNPROFOR-a i njegove slobode kretanja u svim njihovim misijama, djelujući u skladu s Poglavljem VII. Povelje Ujedinjenih naroda:

1. odobrava izvještaj Glavnog tajnika, posebno paragraf 5;

2. ponovno utvrđuje sve odredbe Rezolucija 802 (1993.) i 807 (1993.):

3. odlučuje razmotriti nakon mjesec dana od datuma ove rezolucije ili u bilo koje vrijeme na zahtjev Glavnog tajnika, UNPROFOR-ov mandat u svjetlu promjena na Međunarodnoj konferencijoj o bivšoj Jugoslaviji i situacije na terenu;

4. odlučuje, u ovom kontekstu, dalje produljiti mandat UNPROFOR-a na dodatno privremeno razdoblje koje završava 30. lipnja 1993. godine;

5. podupire supredsjedavajuće upravnog odbora Međunarodne konferencije o bivšoj Jugoslaviji u njihovim naporima u pomoći definiranju budućeg statusa onih teritorija koji sačinjavaju Zaštitne zone (UNPA), koje su integralni dijelovi teritorija Republike Hrvatske, i zahtjeva puno poštivanje međunarodnog humanitarnog prava i posebno Ženevskih konvencija u tim područjima;

6. zahtijeva da Glavni tajnik hitno izvijesti kako će se Mirovni plan Ujeidnjenih naroda za Hrvatsku učinkovito implementirati;

7. odlučuje dalje aktivno pratiti situaciju.

Izvori za hrvatsku povijest